钦定古今图书集成/明伦汇编/氏族典/第093卷 > 《廖用贤尚友录》 > 俞远
## 钦定古今图书集成/明伦汇编/氏族典/第093卷 > 《廖用贤尚友录》 > 俞远

按《万姓统谱》：远字之近，弈曾之子，自号空谷山人。身
癯神骨秀竦，好著小冠，戴文山棕笠，衣白绮裘，俨然
神仙中人，行出一市，人尽惊。好读书，隐居教授，笃行
古道，里中多化之。客有质疑义者，应之若响，客不能难。至正壬辰，乡寇窃发，所过残毁，筑土为室，啸歌其
中，长吟短咏，语出必惊人。如《龙门桐歌》《小石湾行》《澄
江八景》等篇，传诵人口。其文行于世，有《豆亭集》《学诗
管见》